Suku bayem-bayeman utawa Amaranthaceae iku salah siji suku anggota tetuwuhan ngembang. Miturut Sistem klasifikasi APG II suku iki dilebokaké sajeroning bangsa Caryophyllales, klad dikotil inti (core eudicots) nanging ora kalebu sajeroning rong golongan gedhé, rosids lan asterids. Sajeroning suku iki kalebu uga anggota-anggota Chenopodiaceae "sensu" Cronquist, sing sajeroning sistem APG II ora dadi takson manèh, nanging diakoni minangka anaksuku Chenopodioidae sajeroning Amaranthaceae, sawisé dikurangi sapérangan anggotané.